armvectores/hy_wikipedia_2023 huggingface dataset:
Խոլեցիստոկինին

Խոլեցիստոկինին (խոլեցիստոկինին-պանկրեոզիմին, հունարեն՝ {{{1}}} chole՝ լեղի, cysto՝ պարկ, kinin՝ շարժում), մարսողական համակարգի հորմոն։ Հիմնականում մասնակցում է մարսողության կարգավորմանը, ինչպես նաև սննդի վարքագծի ձևավորմանը։ Պանկրեոզիմին հին անվանումը կապված է այն բանի հետ, որ այդ հորմոնը խթանում է նաև ենթաստամոքսային գեղձի (pancreas) աշխատանքը։


== Հատկություններ ==
Հորմոնը կազմված է ամինաթթուներից։ Ամինաթթուների քանակից կախված տարբերում են խոլեցիստոկինին-8, խոլեցիստոկինին-12 և խոլեցիստոկինին-33, խոլեցիստոկինին-58։
Հիմնականում արտադրվում է տասներկումատնյա և աղիճ աղիների լորձաթաղանթի I-բջիջների կողմից։ Դրա որոշակի քանակ արտադրվում է նաև ենթաստամոքսային գեղձի կղզյակներում, աղիների տարբեր նեյրոններում և ուղեղում։
Հրոմոնը սկզբում առաջանում է պրեպրոհրոմոնի տեսքով, CCK գենի միջնորդությամբ։ Նրա առկայության մաիսն առաջին անգամ կարծիք է հայտնվել 1905 թվականին բրիտանացի ֆիզիոլոգ Ջոյ Սիմկա Կոհենի (Joy Simcha Cohen) կողմից։ Կառուցվածքով շատ է նման գաստրինին։
Խոլեցիստոկինինի հյութազատությունը խթանվում է սննդի հետ բարակ աղիներ անցած սպիտակուցների, ճարպերի, ճարպաթթուների և ալկալոիդների կողմից։ Այս հորմոնի արգելակիչը սոմատոստատինն է, պանկրեատիկ պոլիպեպտիդը։


== Ֆունկցիաներ ==
Խոլեցիստոկինինը, որպես նեյրոմիջնորդանյութ, մարսողությունից բացի մասնակցում է նաև օրգանիզմի մի շարք վարքագծային գործողությունների կարգավորմանը։ Խոլեցիստոկինինը.

առաջացնում է լեղապարկի հարթ մկանների կծկում և լեղու արտազատում,
թուլացնում է Օդդի սեղմանը,
խթանում է ենթաստամոքսային գեղձի հյութի արտազատումը,
կծկում է ստամոքսաելքի սեղմանը՝ արգելակելով սննդի մուտքը 12մատնյա աղիք,
արգելակում է ստամքսի շրջադիր բջիջների կողմից աղաթթվի արտազատումը,
արտադրվում է վախի ժամանակ,
կարգավորում է ախորժակը և առաջացնում հագեցվածության զգացում։Այս հորմոնն իր ֆունկցիաներով հիմանկանում նպաստում է լեղիի արտադրությանը և դրանով մեծ մասնակցություն է ունենում մարսողական համակարգում ճարպերի մարսմանը։ Այն հիմնականում խթանում է լեղիի առաջացումն ու հյութազատությունը, ինչպես նաև ենթաստամոքսային գեղձի հյութազատությունը։ Ընդ որում, եթե սեկրետինի ազդեցությամբ արտադրվում է երկկարբոնատներով հարուստ, ֆերմենտներով աղքատ ենթաստամոքսային գեղձի հյութ, ապա խոլեցիստոկինի ազդեցությամբ հակառակն է։
Վերջին հետազոտությունները վկայում են, որ այդ հորմոնը մեծ դեր է խաղում օփիոիդային թմրամիջոցերի (մորֆին, հերոին) նկատմամբ հարմավողականության առաջացման և ցավազգայնության բարձրացման հարցում։
Այս հորմոնն ընկճում է ստամոքսի շարժողական և հյութազատական գործունեությունը։
Ազդելով կենտրոնական նյարդային համակարգում սեփական ընկալիչների վրա, առաջացնում է հագեցվածության զգացում։ Խոլեցիստոկինի-4-ը որոշ դեպքուրում օգտագործվում է մարդկանց մոտ ախորժակի նվազեցման համար։
Խոլեցիստոկինինը խթանում է թափառող նյարդի տոնուսը։
Այս հորմոնի ազդեցությունը տատանվում է տարբեր ազդեցություններից։ Օրինակ, հասուն արու առնետների մոտ այն թուլացնում է քաղցի զգացողությունը, բայց այն ավելի թույլ է ազդում, քան երիտասարդների, և ավելի շատ թույլ, քան էգերի մոտ։
Խոլեցիստոկինինը չի կարող թափանցել արյունաուղեղային պատնեշով, սակայն հիպոթալամուսի և ուղեղաբնի որոշ հատվածներ թափանցել են։


== Ծանոթագրություններ ==
Գուզովա

Գուզովա դաշտ Արևմտյան Հայաստանի Խարբերդի նահանգում։ Խարբերդ քաղաքի մերձակայքում։


== Ծանոթագրություններ ==
Կասավիեխա

Կասավիեխա (իսպ.՝ Casavieja), համայնք Իսպանիայի Կաստիլիա և Լեոն ինքնավար համայնքի Ավիլա պրովինցիայի կազմում։ Զբաղեցնում է 39,25 քառակուսի կիլոմետր տարածք։ Բնակչության թվաքանակը 2010 թվականի տվյալներով եղել է 841, (հետագա տարիներին այդ ցուցանիշը նվազել է և 2011-ին կազմել է 1575), բնակչության խտությունը՝ 37,57 մարդ/կմ²։ Ընկած է երկրի մայրաքաղաք Մադրիդից մոտավորապես 90, պրովինցիայի վարչական կենտրոնից՝ Ավիլայից 42 կիլոմետր հեռավորության վրա։ Ծովի մակերևույթից միջին բարձրությունը 538 մետր է։


== Ժողովրդագրություն ==
Բնակչության թվաքանակի փոփոխությունները


== Գրականություն ==
González Muñoz . J.M -  Historia y Vida de Casavieja – Valle del Tiétar, 1996, editorial = De Miguel, Madrid
González Muñoz . J.M - La Villa de Casavieja. 1737-1740, año = 1996, editorial = Ávila Semanal, 190
González Muñoz . J.M - Las raíces del tiempo. Retazos de historia y tradiciones de Casavieja,  año = 2004, editorial = Sociedad de Estudios del Valle del Tiétar (SEVAT). Colección monograficos
http://books.google.es/books?id=JALup7c12noC&hl=es&source=gbs_navlinks_s


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Համայնքապետարանի պաշտոնական կայքէջը
Լը Կարլարե

Լը Կարլարե (ֆր.՝ Le Carlaret), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Արևելյան Պամե կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09081։


== Բնակչություն ==
Համայնքի բնակչությունը 2008 թվականին կազմում էր 209 մարդ։


== Տնտեսություն ==
2007 թվականի տվյալներով 114 աշխատունակ տարիքի մարդկանցից (15-64 տարեկան) 88-ը տնտեսապես ակտիվ էին, 26-ը անգործունակ (ակտիվության ցուցանիշը 77,2 %, 1999 թվականին եղել է՝ 68,6 %)։ 88 աշխատունակ բնակիչներից 82-ը աշխատում էին (47 տղամարդ և 35 կին), անաշխատանք էին 6-ը (3 տղամարդ և 3 կին)։ 26 անգործունակ մարդկանցից 7-ը աշակերտներ կամ ուսանողներ են, 12-ը թոշակառու, 7-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լը Կարլարե» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-10 
«Լը Կարլարե» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Չիս

Չիս  (իտալերեն՝ Cis), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 306 մարդ (2008), բնակչության խտություն՝ 61 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 38020 Հեռախոսային կոդ՝ 0463։
Սուրբ Մեծ նահատակ Գևորգը մեծարվում է որպես կոմունայի հովանավոր։ Տոնը նշվում է ապրիլի 23-ին։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0463 533 132
Էլեկտրոնային փոստ՝ c.cis@comuni.infotn.it


== Արտաքին հղումներ ==
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Անահիտ Քոչարյան (այլ կիրառումներ)

Անահիտ Քոչարյան անունը կարող է վերաբերել հետևյալ անձանց.

Անահիտ Քոչարյան (1955), դերասան, ՀՀ վաստակավոր արտիստ։
Անահիտ Քոչարյան (գրող) (1968), գրող, Արցախի գրողների միության անդամ։


== Ծանոթագրություններ ==
Սենա Լաթան

Սենա Լաթան (անգլ.՝ Sanaa McCoy Lathan,սեպտեմբերի 19, 1971(1971-09-19), Նյու Յորք, Նյու Յորք, ԱՄՆ), ամերիկացի դերասանուհի։


== Կենսագրություն ==
Սենա Մաքոյ Լաթանը ծնվել է 1971 թվականի սեպտեմբերի 19-ին ԱՄՆ-ում՝ Նյու Յորքում։ Սուհահիլիից նրա անունը թարգմանվում է որպես «արվեստի գործ»։ Մանուկ հասակից զբաղվել է թեթև ատլետիկայով, գիմնաստիկայով և պարով։ Ավարտել է Բերկլիի Կալիֆորնիայի համալսարանը, ինչպես նաև Եյլի դրամատիկական դպրոցը։
Հեռուստատեսությունում առաջնաելույթ է ունեցել 1996 թվականին։ Ճանաչում է ստացել «Խաչեղբայր», «Սեր և բասկետբոլ», «Մուգ շաքարավազ», «Օտարը գիշատչի դեմ» «Որսորդների ընտանիքը» և այլ ֆիլմերում կատարած դերերի շնորհիվ։
«Քլիվլենդի շոուն» և «Գրիֆինների ընտանիքը» մուլտֆիլմում հնչյունավորել է Դոն Թաբսին։


== Ֆիլմագրություն ==


== Մրցանակներ և անվանակարգեր ==
2000 — Voted one of Ebony magazine’s 55 Most Beautiful People։
2000 — «NAACP Image Award» մրցանակի անվանակարգ՝ «Երկրորդ պլանի լավագույն դերասանուհի» (Խաչեղբայր)։
2000 — «Teen Choice Awards» մրցանակի անվանակարգ՝ «Լավագույն թարգմանություն» («Սեր և բասկետբոլ»)։
2001 — «Acapulco Black Film Festival» «Rising Star Award» մրցանակ։
2001 — «BET Award» մրցանակ «Լավագույն դերասանուհի» («Սեր և բասկեդբոլ»)։
2001 — «Black Reel Awards» մրցանակի անվանակարգ՝ «Լավագույն դերասանուհի» («Disappearing Acts»)։
2001 —  «Black Reel Awards» մրցանակ «Լավագույն դերասանուհի» («Սեր և բասկեդբոլ»)։
2001 — «NAACP Image Award» մրցանակ «Լավագույն դերասանուհի» («Սեր և բասկեդբոլ»)։
2001 —«Անկախ ոգի» մրցանակի անվանակարգ՝ «Լավագույն կանացի դեր» («Սեր և բասկեդբոլ»)։
2003 — «BET Award» մրցանակի անվանակարգ՝ «Լավագույն դերասանուհի»։
2003 — «Black Reel Awards» մրցանակի անվանակարգ՝ «Լավագույն դերասանուհի» («Մուգ շաքարավազ»)։
2003 — «NAACP Image Award»  մրցանակի անվանակարգ՝ «Լավագույն դերասանուհի» («Մուգ շաքարավազ»)։
2003 — «Teen Choice Awards» մրցանակի 2 անվանակարգ «Լավագույն թարգմանություն» («Մուգ շաքարավազ»)։
2004 —  «American Black Film Festival» մրցանակ «Լավագույն դերասանուհի» («Ժամանակից դուրս»)։
2004 — «BET Award» մրցանակի անվանակարգ՝ «Լավագույն դերասանուհի»։
2004 — «Black Movie Awards» մրցանակ «Լավագույն դերասանուհի» («Ժամանակից դուրս»)։
2004 — «NAACP Image Award» մրցանակի անվանակարգ՝ «Երկրորդ պլանի լավագույն դերասանուհի» («Ժամանակից դուրս»)։
2006 — «Black Movie Awards» մրցանակի անվանակարգ՝ «Լավագույն դերասանուհի» («Something New»)։
2007 — «Black Reel Awards» մրցանակի անվանակարգ՝ «Լավագույն դերասանուհի» («Something New»)։
2007 — «NAACP Image Award» մրցանակի անվանակարգ՝ «Լավագույն դերասանուհի» («Something New»)։
2007 — «NAACP Image Award» մրցանակի անվանակարգ՝ «Երկրորդ պլանի լավագույն դերասանուհի» («Մարմնի մասեր»)։
2008 — «Black Reel Awards» մրցանակի անվանակարգ՝ «Լավագույն դերասանուհի» («Որսորդների ընտանիքը»)։
2009 — «NAACP Image Award» մրցանակի անվանակարգ՝ «Լավագույն դերասանուհի» («A Raisin in the Sun»)։
2011 — «Phoenix Film Critics Society Awards» մրցանակի անվանակարգ՝ «Լավագույն դերասանական անսամբլ» («Վարակում»)։
2014 — «Acapulco Black Film Festival» մրցանակ «Լավագույն դերասանական անսամբլ» և առաջադրում «Երկրորդ պլանի լավագույն դերասանուհի» («Խաչեղբայր 2»)։
2016 —  «NAACP Image Award» մրցանակ «Կինոֆիլմի լավագույն դերասանուհի» («Կատարյալ տղան»)։


== Ծանոթագրություններ ==
Էնն Ռեդքլիֆ

Էնն Ռեդքլիֆ (անգլ.՝ Ann Radcliffe, հուլիսի 9, 1764(1764-07-09)[…], Քամդեն, Մեծ Լոնդոն, Անգլիա, Մեծ Բրիտանիայի թագավորություն - փետրվարի 7, 1823(1823-02-07)[…], Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի գրող։ Հանրաճանաչ է դարձել «Սիցիլիական պատմություն» (1790), «Անտառային պատմություն» (1791) և, հատկապես, «Ուդոլֆոյի գաղտնիքները» (1794), «Իտալացին» (1797) գործերով։
«Գոթական վեպ» ժանրում Ռեդքլիֆը վարպետորեն վերստեղծել է «սարսափելիի» և «խորհրդավորի» մթնոլորտ, ընդ որում նրա վեպերում ուժեղ է ռացիոնալ տարրը՝ խորհրդավորը, միանգամայն ռեալ բացատրություն է ստանում։


== Ծանոթագրություններ ==
Տիտո Սկիպա

Տիտո Սկիպա (իտալերեն՝ Tito Schipa, ի ծնե՝ Ռաֆայելե Աթիլիո Ամեդեո Սկիպա [Raffaele Attilio Amedeo Schipa], հունվարի 2, 1889(1889-01-02)[…], Լեչե[…] - դեկտեմբերի 16, 1965(1965-12-16)[…], Նյու Յորք, Նյու Յորք, ԱՄՆ[…]), իտալացի երգիչ (քնարական տենոր)։
Բեմելը կայացել է 1910 թվականին, Վերչելլիի օպերային բեմում Ալֆրեդի (Վերդիի «Տրավիատա») դերերգով։ Երգել է աշխարհի տարբեր օպերային թատրոններում («Լա Սկալա», «Մետրոպոլիտեն օպերա», Չիկագոյի օպերային թատրոն և այլն)։
Սկիպաի լավագույն դերերն են՝ Ալմավիվա (Ռոսսինիի «Սևիլյան սափրիչ»), Նեմորինո, Էռնեստո, Էդգար (Դոնիցետտիի «Սիրո ըմպելիք», «Դոն Պասկուալե», «Լյուչիա դի Լամերմուր»), Վերթեր (Մասնեի «Վերթեր»։ Երաժշտական երկերի հեղինակ է։ Նկարահանվել է երաժշտական ֆիլմերում (այդ թվում՝ «Սիրված արիաներ»)։


== Ծանոթագրություններ ==
Բրոդովոե (գյուղ, Աննինսկի շրջան)

Բրոդովոե (ռուս.՝ Бродовое), գյուղ Ռուսաստանի Վորոնեժի մարզի Աննինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապուշություն

Ապուշություն, իդիոտիա (հուն․՝ ίδιωτεία - կոպտություն, տգիտություն), բնածին թուլամտության խոր աստիճան, հոգեկան թերզարգացում, որը կապված է պտղի կամ երեխայի ուղեղի թերաճման հետ։ Պատճառները՝ պտղի ներարգանդային վնասվածք, ինքնաթունավորում (ծնողների ալկոհոլամոլություն, սիֆիլիս) կամ երեխայի կյանքի առաջին ամիսներին առաջացած տրավմա։ Ապուշության գլխավոր նշաններն են՝ մտածողության բացակայությունը, խոսքի թերզարգացումը, արտաքին գրգիռների նկատմամբ թույլ ռեակցիան, երբեմն մոլուցքի բռնկումը (ջարդելու, փշրելու ցանկություն)։


== Տես նաև ==
Ինտելեկտի գործակից
Թուլամտություն
Կրետինիզմ
Դաունի համախտանիշ
Մարազմ


== Գրականություն ==
Власова Т. А., Певзнер М. С. Дети с отклонениями в развитии. — М.: Просвещение, 1973. — 175 с.
Учащиеся вспомогательной школы (клинико-психологическое изучение) / под ред. Певзнер М. С., Лебединской К. С.. — М.: Педагогика, 1979. — 232 с.


== Արտաքին հղումներ ==
«В. М. Блейхер, И. В. Крук. Толковый словарь психиатрических терминов»։ Արխիվացված օրիգինալից 2012-06-24-ին։ Վերցված է 2017-03-25
Տանձենի կովկասյան

Տանձենի կովկասյան (լատ.՝ Pyrus caucasica), վարդազգիների ընտանիքի, տանձենի ցեղի բույս։


== Նկարագրություն ==
Տերևաթափ խոշոր ծառեր են` 20-25 մ բարձրությամբ և 60-80 սմ բնի տրամագծով։ Սաղարթը բրգաձև է, երիտասարդ ճյուղերը մերկ են, ծածկված մոխրագույն կեղևով, փշապատ։ Տերևները կլորավուն են կամ լայն ձվաձև, երբեմն մի փոքր երկարավուն, հազվադեպ՝ շեղանկյուն, 3-4 (երբեմն՝5) սմ երկարությամբ, կլորավուն հիմքով, բթածայր կամ միանգամից սրացող, ամբողջաեզր մերկ կամ ներքևից ու եզրերից սարդոստայնանման աղվամազով ծածկված, կիսակաշվեկերպ, վերևի կողմից փայլուն,ներքևից՝ անփայլ, երկար կոթունավոր և 2-3 անգամ գերազանցում են տերևաթիթեղի երկարությանը։ Պտուղը մերկ է, կլոր կամ սեղմված, հասունները սևավուն, գագաթին պահպանվում է ծաղկի բաժակը։ Ծաղկում է ապրիլ-մայիս, պտղաբերում է հուլիս-սեպտեմբեր ամիսներին։ Պտուղները թափվում են հոկտեմբերին։
Չափազանց ցրտադիմացկուն է, դիմանում է մինչև -40 °C սառնամանիքներին, բավականին լուսասեր է և խոնավասեր, սակայն լավ է աճում նաև չոր վայրերում։ Հողի նկատմամբ պահանջկոտ չէ։ Ջերմադիմացկուն է, բավականին արագ է աճում։
Հայաստանի անտառներում պատվաստված ծառերը բավականին բարձր բերք են տալիս։ Պտուղը պարունակում է մեծ քանակությամբ շաքարներ, օրգանական թթուներ, վիտամիններ։ Ապրում է մինչև 300 տարի։


== Տարածվածություն ==
Տարածված է Կովկասում։ Հայաստանի տարածքում հանդիպում է Աշոցքում (Վերին Ախուրյան), Լափում, Նոյեմբերյանի, Շամշադինի, Գուգարքի, Թումանյանի շրջաններում։ Աաճում է ստորինից մինչև վերին լեռնային գոտիներում, կաղնեբոխային անտառներում, գետափերին։ Տարածված է Լոռու, Տավուշի, Արագածոտնի մարզերում, Սյունիքի մարզի հյուսիսային շրջաններում և Արցախում։


== Նշանակություն ==
Բուժական նպատակներով օգտագործում են պտուղներն ու տերևները։ Տանձենու պտուղների եփուկն օգտագործում են որպես միզամուղ միջոց երիկամների, միզապարկի և միզուղիների բորբոքումների բուժման համար։ Թարմ պտուղներից պատրաստում են մուրաբա, ջեմ, կիսել, քաղցր ըմպելիքներ և մրգային գինի։


== Ծանոթագրություններ ==
Բադախոս

Բադախոս (իսպաներեն Badajoz), քաղաք Իսպանիայում, Էստրեմադուրայի կենտրոնը, Բադախոսի շրջանում։ Գտնվում է Պորտուգալիայի և Իսպանիայի սահմանին։ Զբաղեցնում է 1440,37 քառակուսի կլիլոմետր տարածք։ 2005 թվականի տվյալներով բնակչությունը կազմել է 143 հազար մարդ։ Տնտեսությունը հիմնված է ծառայությունների վրա։ Քաղաքում գործում է օդանավակայան։


== Պատմություն ==
Քաղաքը հիմնադրվել է 875 թվականին։
1230 թվականին քաղաքը ազատագրվել է իսպանական զորքերի կողմից՝ Ալֆոնսո 9-րդի գլխավորությամբ։ Հենց այդ տարում էլ կառուցվել է տեղի ամենագլխավոր եկեղեցին՝ Սուրբ Խուանա Բաուտիստի Բադախոսից եկեղեցին։


== Անվանի բնակիչներ ==
կոնկիստադոր Պեդրո դե Ալբարադո
Իսպանիայի պետական գործիչ Մանուել Գոդոյ


== Պատկերասրահ ==

		
		
		
		
		


== Ծանոթագրություններ ==
She Bangs

«She Bangs», Ռիկի Մարտինի երգը  2000 թվականին թողարկված «Sound Loaded» ալբոմից։
Երգի համահեղինակը եղել է Դեզմոնդ Չայլդը, ով մինչ այդ Ռիկի Մարտինի հետ գրել էր «Livin' la Vida Loca», ինչպես նաև մի քանի հիթեր Bon Jovi-ի և 1980-ականների ու 90-ականների այլ ռոք արտիստների համար։ Մարտինի մեկ այլ համահեղինակն է եղել «Մենուդոյի» նախկին անդամ Դրակո Ռոզան։ Երգի պրոդյուսերներ են դարձել Ռոզան և Վալտեր Աֆանասիեֆը (վերջինս եղել է հեղինակներից մեկը)։ Աֆանասիեֆը նախորդ տարիներին արժանացել էր «Գրեմմիի»՝ Սելին Դիոնի համար գրած «My Heart Will Go On» երգի համար։


== Տեսահոլովակ ==
Տեսահոլովակը նկարահանել է ռեժիսոր Ուեյն Այշեմը օգոստոսի կեսերին։  Այն եթեր է հեռարձակվել 2000 թվականի սեպտեմբերին և դարձել MTV-ի հիթ՝ ստանալով ալիքի բարձր ռոտացիա։ Դրանում նկարահանվել է պարող Չենինգ Թաթումը։


== Մրցանակներ ==
«She Bangs»-ը առաջադրվել է «Գրեմմիի» 43-րդ մրցանակաբաշխության ժամանակ «Տղամարդու լավագույն փոփ վոկալ կատարում» անվանակարգում։ Տեսահոլովակի իսպանալեզու տարբերակը հաղթել է «Լավագույն կարճ երաժշտական տեսահոլովակ»  անվանակարգում և Լո Նուեստրո մրցանակ՝ «Տարվա տեսահոլովակ» անվանակարգում։ 


== Երգացանկ ==


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Սոչ (Կոգելի վտակ)

Սոչ (ռուս.՝ Сочь), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոգել գետի ձախ ափին՝ 47 կմ հեռավորության վրա։ Գետի երկարությունը կազմում է 76 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000059379
Կոդը ըստ հիդրոլոգիական հետազոտության (ՌԴ) — 103005937
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Չերկասի (այլ կիրառումներ)

Չերկասի, կարող է վերաբերել՝

Չերկասի - կենտրոնական քաղաք Ուկրաինայում
Չերկասի - գյուղ Ուկրաինայի Վոլինի մարզի Կովելի շրջանում
Լ’Էպին օ Բուա

Լ’Էպին օ Բուա (ֆր.՝ L'Épine-aux-Bois), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Էսոմ սյուր Մարն կանտոնի կազմի մեջ։ Համայնքի շրջանն է հանդիսանում Շատո Տիերին։
Համայնքի INSEE ծածկագիրն է 02281։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 259 մարդ։ 


== Տնտեսություն ==
2010 թվականին 177 աշխատունակ մարդկանցից (15—64 տարեկան) 130-ը եղել են առավել ակտիվ տնտեսվարողներ, 47-ը եղել են համեմատաբար ոչ ակտիվ (ակտիվության ցուցանիշը կազմել է 73,4 %, 1999 թվականին եղել է 74,0 %)։ 130 ակտիվ քաղաքացիներից 115-ը աշխատել են տարբեր ձեռնարկություններում (64 տղամարդ և 51 կին), անաշխատունակների թիվը կազմել է 15 մարդ (4 տղամարդ և 11 կին)։ 47 ոչ ակտիվ մարդկանցից 20-ը եղել են կամ աշակերտ կամ էլ ուսանող, 17-ը եղել են թոշակառու, 10-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Լյորի ազգային համալսարանի վիճակագրությունը (ֆր.)
Կիլիկիև

Կիլիկիև (ուկրաիներեն՝ Киликиїв), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Կիլիկիև գյուղում բնակվում էր 863 մարդ։ Բնակավայրը զբաղեցնում է 4,35 կմ² տարածք։ Բնակչության խտությունը կազմում էր 198,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չափիկ Ներքին

Չափիկ Ներքին, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Դանիական կարմիր տավար

Դանիական կարմիր տավար, կաթնատու և կաթնամսատու ցեղ։ Ստեղծվել է Դանիայում։ Ունի ամուր կոնստիտուցիա, երկար իրան, կարճ ոտքեր, լայն կրծքավանդակ, լավ զարգացած ու կանոնավոր կուրծք։ Կենդանի քաշը՝ մինչև 570 կգ, ամենածանրը՝ 800 կգ, իսկ ցլերինը՝ 1000 կգ և ավելի։ Դանիայում բուծվող կովերի տարեկան կաթնատվությունը 4400 կգ է, տոհմային գրքերում արձանագրված որոշ նախիրների միջինը՝ մինչև 5700 կգ։ Միջին յուղայնությունը մինչև 4,18%։ Ցլիկների մսի ելքը 57-60։ Դանիական կարմիր տավարը տարածված է Դանիայում, ԱՄՆ-ում, Լեհաստանում և այլուր։
Տավարի ցեղերը և տեսակները [1]


== Ծանոթագրություններ ==
Երգամաս

Երգամաս, պարտիա, վոկալ-անսամբլային (կամ վոկալ-գործիքային) երկի բաղկացուցիչ մասը, որ հատկացված է առանձին ձայնով կամ ձայնախմբով երգելու․ օրինակ, սոպրանոյի երգամասը վոկալ կվարտետում, սոպրանոների երգամաս խմբերգում։ Երբեմն երգամաս են անվանում նաև մեծ անսամբլի կազմում ինքնուրույն խմբի երգելիքը, օրինակ, երգչախմբի երգամասը Բեթհովենի Իններորդ սիմֆոնիայում։ Երաժշտական-դրամատիկական երկերում մեներգիչների երգամաս անվանում են նաև դերի անունով․ օրինակ, Թաթուլի երգամասը Ալեքսանդր Սպենդիարյանի «Ալմաստ» օպերայում։
Ժուրավլի (այլ կիրառումներ)

Ժուրավլի, կարող է վերաբերել՝

Ժուրավլի - գյուղ, Ուկրաինայի Խարկովի մարզի Վալկիի շրջանում
Ժուրավլի - գյուղ, Ուկրաինայի Ղրիմի Ինքնավար Հանրապետության Սակիի շրջանում
Reflection

Reflection, Մուլան մուլտֆիլմի սաունդթրեքը, 1998 թվականին ձայնագրել է Քրիստինա Ագիլերան։ Երգը կատարել է նաև Լի Սալոնգը։ Մուլտֆիլմում երգը կատարում է հերոսուհի Ֆա Մուլանը։


== Տեղեկություններ երգի մասին ==
Reflection֊ը գրել են Մետյու Վալդերը և Դեյվիդ Զիպպելը։ Այս երգը կատարելու համար շատ երգիչներ էին պարապում, սակայն ոչ ոքի չէր հաջողվում նոտան վերցնել 3֊րդ օկտավայի մի բեմոլից։ Քրիստինա Ագիլերան կատարման համար լսեց Ուիթնի Հյուսթոնի "Run To You" երգը։ Այս երգը նույնպես 3֊րդ օկտավայի մի բեմոլից էր։ Երբ Քրիստինան ձայնագրությունը ուղարկում է պրոդյուսերներին, նրանք զարմանում են ձայնի հզորությունից և որոշում, որ երգը պիտի կատարի Քրիստինա Ագիլերան։
Երգը Billboard Adult Contemporary վարկանիշային աղյուսակում զբաղեցրեց 19֊րդ հորիզոնականը։ Տեսահոլովակը նկարահանվել է չինական EPCOT տաղավարում, որը գտնվում էր Ֆլորիդայում։ Reflection֊ը ևս ներառվեց Ագիլերայի առաջին անհատական ալբոմում։ Reflection֊ը արժանացավ Ոսկե Գլոբուս մրցանակի «Լավագույն սաունդթրեք» անվանակարգում։ Ավելի ուշ թողարկվեց երգի իսպանալեզու տարբերակը, որը տեղ գտավ համանուն Mi Reflejo ալբոմում։


== Ծանոթագրություններ ==
We Don’t Talk Anymore

«We Don’t Talk Anymore» (հայերեն՝ Մենք այլևս չենք խոսում), երգ ամերիկացի երգիչ և կոմպոզիտոր Չարլի Փութի Nine Track Mind դեբյուտային ստուդիական ալբոմից։ Ձայնագրվել է դերասանուհի և երգչուհի Սելենա Գոմեսի մասնակցությամբ, թողարկվել է 2016 թվականի մայիսի 24-ին Atlantic Records լեյբլում որպես ալբոմի երրորդ սինգլ։ Երգը գրել են Չարլի Փութը, Jacob Kasher Hindlin-ը, Սելենա Գոմեսը, պրոդյուսերը եղել է Չարլի Փութը։ Սինգլն զբաղեցրել է № 9 հորիզոնականը ԱՄՆ-ի (Billboard Hot 100) հիթ-շքերթում և ներառվել է մի քանի հիթ-շքերթների լավագույնների մեջ (այդ թվում նաև № 9 հորիզոնականը Adult Top 40-ում)։ Տեսահոլովակն ունեցել է մեծ հաջողություններ (ավելի քան 1,2 միլիարդ դիտում)։ ԱՄՆ-ում սինգլը վաճառվել է ավելի քան 1 միլիոն օրինակով և ստացել պլատինե կարգավիճակ։


== Կոմերցիոն հաջողություններ ==
«We Don’t Talk Anymore»-ը հասել է բրիտանական հիթ-շքերթի 14-րդ հորիզոնականին։
Երգն զբաղեցրել է № 9 հորիզոնականը Billboard Hot 100-ում։ «We Don’t Talk Anymore»-ը նաև հասել է № 9 հորիզոնականի Adult Top 40 հիթ-շքերթում, № 13-ի Adult Contemporary հիթ-շքերթում և № 11 հորիզոնականի Mainstream Top 40 հիթ-շքերթում։ Մինչ 2016 թվականի փետրվար վաճառվել է սինգլի 513,700 օրինակ։ ԱՄՆ-ում սինգլը վաճառվել է ավելի քան 1 միլիոն օրինակով և ստացել պլատինե կարգավիճակ։


== Երաժշտական տեսահոլովակ ==
Տեսահոլովակի ռեժիսորը եղել է Phil Pinto-ն, պրեմիերան կայացել է 2016 թվականի օգոստոսի 2-ին BuzzFeed ալիքով։


== Արձագանքներ ==
Երգը ստացել է դրական արձագանքներ երաժշտական քննադատների և այնպիսի ինտերնետ-հրատարակությունների կողմից, ինչպիսիք են՝ Spin, NJ.com, MTV, Fuse, Billboard, Idolator, Vulture.com:
Ընդգրկվել է 2016 թվականին ԱՄՆ-ի սինգլների տարեվերջյան հիթ-շքերթում, որ կազմել էր Billboard-ը (№ 50 հորիզոնական)։


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
«We Don’t Talk Anymore» ՅուԹյուբում (ավելի քան 1 միլիարդ դիտում)
779

779 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 779 թվականն է, 
VIII դարի 79-րդ տարին։


== Դեպքեր ==


== Ծնունդներ ==


== Մահեր ==
Սեն Բենուա սյուր Սեն

Սեն Բենուա սյուր Սեն (ֆր.՝ Saint-Benoît-sur-Seine), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 398 մարդ, բնակչության խտությունը` 33.79 մարդ/կմ²։ Բնակավայրը զբաղեցնում է 11.78 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հարավ-արևելք, Շալոն ան Շամպայն քաղաքից` 70 կմ հարավ, Տրուա քաղաքից` 9 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 274 աշխատունակ (15-64 տարեկան)  բնակիչ, որոնցից ակտիվ էին 224-ը, իսկ ոչ ակտիվները` 50։ Ակտիվության ցուցանիշը կազմում է 81,8 %։ 224 աշխատունակ մարդկանցից աշխատել է 215 անձ (116 տղամարդ և 99 կին)։ Գործազուրկ են եղել 9 անձ (4 տղամարդ և 5 կին)։ 50 անաշխատունակներից 17-ը եղել են աշակերտներ կամ ուսանողներ, 22-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իզոլա Բելլա

Իզոլա Բելլա (իտալերեն՝ Isola Bella՝ «գեղեցիկ կղզի»), Բորոմեյյան կղզիներից մեկը։ Գտնվում է Լագո Մաջորե լճում։ Տեղակայված է Ստրեզա քաղաքի հակառակ ուղղությամբ։


== Աշխարհագրություն ==
Կղզին շատ փոքր է․ երկարությունը 320 մետր է, լայնությունը՝ 400 մ։ Գրեթե ողջ տարածքը զբաղեցնում է Բորոմեո դղյակը և դրան կից այգին։


== Պատմություն ==
Բարձր հասարակության ուշադրությունը այս ժայռոտ կղզին գրավել է 1632 թվականին, երբ Կառլ III-րդը սկսեց կառուցել իր նստավայրը։ Այդ նստավայրը նաև նվեր էր իր կնոջը՝ Իզաբելային։ Նստավայրի կառուցողական աշխատանքներով զբաղվում էր Անջելո Կրիվելլին, իսկ այգում կառուցմամբ Կառլո Ֆոնտանան (17-րդ դարում)։
18-րդ դարի ընթացքում կառուցվեց նաև տեղի թատրոնը, որը գրավեց ողջ Եվրոպայի ուշադրությունը։ Այստեղ հյուրընկալվել են անգլիական լորդերը, Նապոլեոնը և Ժոզեֆինան, պատմաբան Էդուարդ Գիբբոնը։ Կղզին ունի նավի տեսք։ Մինչ այժմ կղզու վրա պարբերաբար կազմակերպվում են դասական երաժշտության միջոցառումներ։


== Պալատ ==

Բորոմեո պալատը կառուցվել է ճարտարապետներ Ֆրանչեսկո Կաստելլիի, Ֆիլիպպո Կագնոլայի և Կառլո Ֆոնտանայի կողմից՝ լոմբարդինյան վաղ բարոկկո ոճով։ Այժմ պալատում գործում է թանգարան։ Ներքին կահավորանքը բարոկկո ոճով է, սենյակները զարդարված են նկարներով, քանդակներով, անտիկ կահույքով։ Թանգարանում է գտնվում Նապոլեոնի, Գոբելենների, Լուկա Ջորդանոյի սրահները․ վերջինում ներկայացված են Լուկա Ջորդանոյի և Բերնարդինո Լուինիի կտավները։
Առաստաղը կառուցված է նեոդասականության ոճով։ Պալատի ստորին թատերահարկում կա խեցիներով զարդարված 6 քարայր։


== Այգի ==
Անգլիական այգու մոտ գտնվում է իտալայան այգին, որը կառուցված է վաղ շրջանի բարոկկո ոճով։ Սա 10 տեռաս (սանդղափուլ) ունեցող փոքրիկ հենահարթակակ է՝ զարդարված որմնախորշերով, շատրվաններով․ հավերժահարսերի քանդակներն էլ կազմավորում են յուրօրինակ եզակի Կախովի այգի։ Այգում աճում են էկզոտիկ բույսեր։ Հենահարթակի վերնամասում՝ 34 մ բարձրության վրա վեր է խոյանում միաեղջյուրը՝ Բորոմեո ընտանիքի խորհրդանիշը։

		


== Ծանոթագրություններ ==


== Գրականություն ==
Attlee, Helena (2006)։ Italian Gardens - A Cultural History (paperback)։ London: Frances Lincoln։ էջեր 240 pages.։ ISBN 978-0-7112-3392-8
Կրասնի (Օկտյաբրսկի շրջան)

Անվան այլ կիրառումների համար տե՛ս՝ Կրասնի (այլ կիրառումներ)Կրասնի (ռուս.՝ Красный), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Կրասյուկովսկովո գյուղական համայնքի կազմի մեջ։
Մածուցիկաչափություն

Մածուցիկաչափություն, Վիսկոզիմետրիա, մածուցիկության չափման եղանակների համախումբ։ Մածուցիկությունը որոշվում է մածուցիկաչափով, որի աշխատանքը հիմնված է գազերի ու հեղուկների հոսքի, ինչպես նաև մածուցիկ միջավայրում մարմինների շարժման օրենքների վրա։ Մածուցիկաչափության մեթոդների ու սարքերի կառուցվածքի բազմազանությունը պայմանավորված է ինչպես մածուցիկության արժեքների լայն տիրույթով, այնպես էլ ցածր և բարձր ջերմաստիճանների ու ճնշումների պայմաններում մածուցիկությունը չափելու անհրաժեշտությամբ։ Առավել տարածված են գազերի և հեղուկների մածուցիկաչափության երեք՝ մազական, ընկնող գնդի և համառանցք գլանների (ռոտացիոն) մեթոդները, որոնք համապատասխանաբար հիմնված են Պուազեյլի օրենքի, Ատոքսի օրենքի և համառանցք գլանների միջև հեղուկի հոսքի օրենքի վրա։ Մածուցիկությունը որոշում են նաև պարբերական տատանումների ամպլիտուդի մարման կամ ոչ պարբերական շարժման արագության նվազման դիտումներով։ Յուրահատուկ խումբ են կազմում միջավայրի չափազանց փոքր ծավալներում մածուցիկության (միկրոմածուցիկություն) չափման մեթոդները։
Բալշա II

Բալշա II Բալշիչ (սերբ.՝ Балша II Балшић, 14-րդ դար, Principality of Zeta, Սերբիա - սեպտեմբերի 18, 1385, Myzeqe), Վալոնայի բռնակալ, Զետայի չորրորդ կառավարիչ (1378-1385)։ Նա ընդարձակեց մայրապետության սահմանները դեպի հարավ՝ պարտության մատնելով ալբանական արքայազն Կառլ Թոփիին։


== Կենսագրություն ==
Բալշիչ դինաստիայի ներկայացուցիչը, որը ղեկավարում էր Զետայում (ժամանակակից Չեռնոգորիա) (1356-1421)։ Բալշա I-ի կրտսեր (երրորդ) որդին (մահ. 1368), Զետայի առաջին ինքնիշխանը (1356–1368):
1378-ի հունվարի 13-ին՝ ավագ եղբոր՝ Գեորգի Բալշիչի (1373–1378) մահից հետո, Բալշան ժառանգել է պետության տիտղոսը Զետայում։ Նա վերահսկում էր Զետայի արևելյան մասը և Սկադար լճի շրջակայքները։ Ամենամեծ ֆեոդալները, ովքեր չեն ճանաչում բալշիչների իշխանությունը և նրանց թշնամիներն էին, Չեռնոևիչներն էին՝ Վենետիկի Հանրապետության դաշնակիցներ։
1372-ին Բալշան ամուսնացավ Քսենիա Կոմնեյնի (Կանին)՝ բռնակլ Կոմնին Ասենի դստեր հետ։ Եվ որպես օժիտ, նա դարձավ Վալոնիայի կառավարիչ (ժամանակակից հարավային Ալբանիայում)։
1382-ին Բալշա Երկրորդը պատերազմ սկսեց Ալբանիայի իշխանությունների հետ Դուրազզոյի տիրանալու համար, նա չորս փորձ արեց քաղաքը վերցնելու համար։ Ի վերջո, Ալբանիայի տիրակալ Կարլ Տոպիան պարտվեց, և կարճ ժամանակահատվածում լորդ Բալշա Երկրորդը դարձավ Ալբանիայի իշխան։ Մինչդեռ, Կարլ Թոփիան կոչ արեց օսմանյան թուրքերի օգնությունը։ Օսմանյան սուլթան Մուրադ I-ը Հայրեդդին փաշայի հրամանատարությամբ զորք ուղարկեց  օգնելու։
1385-ի սեպտեմբերի 18-ին Սավրեի ճակատամարտում (Լուշնյա քաղաքի մերձակայքում) Օսմանյան թուրքերը հաղթեցին Բալշա II-ի և Իվանիշ Մնյավչևիչի զորքերին։ Զեթասի տերը և նրա դաշնակիցը զոհվեցին այս ճակատամարտում։ Թուրքերը Բալշայի կտրված գլուխը որպես նվեր ուղարկեցին Ռումելիայի նահանգապետ Հայրեդդին փաշային։


== Հետևանքներ ==
Կոմնինան (Բալշայի այրին) և նրա դուստր Ռուջինան իրենց վերահսկողության տակ են վերցրել Բալշիչների ունեցվածքը Հարավային Ալբանիայում՝ դա պաշտպանելու համար օսմանյան թուրքերից։ Կոմենուսը դարձավ Վալոնիայի դեդպոտի տիրակալը մինչև իր մահը 1396 թ. Միևնույն ժամանակ, Մուսակի զորքը գրավեց Բերատ քաղաքը։ 1391-ին Ռուջինան ամուսնացավ Մրխշա Ժարկովիչի հետ, ով ստացավ Վալոնի տոհմային կոչումը։ Նա ղեկավարեց իշխանությունը մինչև իր մահը 1414 թ., այնուհետև իշխանությունը ձեռք բերեց նրա այրին՝ Ռուգինան։ 1417 թվականին օսմանյան թուրքերը գրավեցին Վալոնիայի իշխանությունը և նրա կենտրոնը Կանինը։ Ռուգինան փախավ Զետա, որտեղ ապաստան գտավ իր եղբորորդի՝ Բալշա III-ի դատարանի մոտ, որը նրան հանձնեց ծովափնյա Բուդվա քաղաքը։
		
		


== Ծանոթագրություններ ==


== Աղբյուրներ ==
Fine, John Van Antwerp (1994), The Late Medieval Balkans: A Critical Survey from the Late Twelfth Century to the Ottoman Conquest, University of Michigan Press, ISBN 978-0-472-08260-5
Sedlar, Jean W. (1994). East Central Europe in the Middle Ages, 1000—1500 III. Seattle: University of Washington Press. ISBN 0-295-97290-4.
(1534) Նասի

(1534) Նասի (անգլ.՝ Nasi), աստերոիդ աստերոիդների հիմնական գոտում։ Հայտնաբերվել է 1939 թվականի հունվարի 20-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,730404 ա. մ., առավելագույնը մոտենում է 2,0449 ա. մ. հեռավորության վրա և հեռանում 3,4159 ա. մ.։ Արեգակի շուրջ մեկ ամբողջական պտույտ է կատարում 1647,93 երկրային օրվա ընթացքում, իր ուղեծրով շարժվելով միջինում 0,218456 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1534) Նասի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արվե

Արվե (ֆր.՝ Arvert), համայնք Ֆրանսիայի Պուատու-Շարանտ երկրամասի Ծովափնյա Շարանտի գավառի Ռոշֆոր շրջանում։ Մտնում է Լա Տրամբլադ կանտոնի կազմի մեջ։ 
Համայնքի INSEE կոդ՝ 17021։


== Բնակչություն ==
Համայնքի բնակչությունը 2010 թվականին կազմում էր 3117 մարդ։


== Տնտեսություն ==
2010 թվականի տվյալներով 1863 աշխատունակ տարիքի մարդկանցից (15-64 տարեկան) 1293-ը տնտեսապես ակտիվ էին, 570-ը անգործունակ (ակտիվության ցուցանիշը 69,4 %, 1999 թվականին եղել է՝ 66,7 %)։ 1293 աշխատունակ բնակիչներից 1126-ը աշխատում էին (589 տղամարդ և 537 կին), անաշխատանք էին 167-ը (69 տղամարդ և 98 կին)։
570 անգործունակ մարդկանցից 115-ը աշակերտներ կամ ուսանողներ են, 301-ը թոշակառու, 154-ը անաշխատունակ էին այլ պատճառներով.


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ․ Արվե (ֆր.)
Կոզլովսկի (գյուղ, Իշիմբայսկի շրջան)

Կոզլովսկի (ռուս.՝ Козловский, բաշկիրերեն՝ Козловский), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Wake Me Up When September Ends

«Wake Me Up When September Ends», ամերիկյան ռոք խումբ Green Day-ի յոթերերոդ ստուդիական ալբոմի՝ American Idiot-ի չորրորդ սինգլ։ Սինլգը գրվել է Բիլի Ջո Արմսթրոնգի կողմից։
Սինգլը չարթերում գրավեց բարձր հորիզոնականներ. Մեծ Բրիտանիա, Բելգիա, Նոր Զելանդիա և ԱՄՆ-ի չարթերում այն մտավ թոփ 10 սինգլների մեջ։ Սինգլը թողարկվել է 2005 թվականի հունիսի 13-ին։


== Ստեղծում ==
Սինգլը գրվել է խմբի անդամ Բիլի Ջո Արմսթրոնգի կողմից, ով երգը նվիրել է իր հորը, ով մահացել է 1982 թվականի սեպտեմբերին քաղցկեղից, երբ Բիլին ընդամենը 10 տարեկան էր։ Ավելի ուշ Բիլին նշեց, որ սինգլը հանդիսանում է ավելի շատ ինքնակենսագրական երգ։


== Երգացանկ ==


=== CD1 ===
«Wake Me Up When September Ends» - 4:45
«Give Me Novacaine» (live) - 3:38


=== CD2 ===
«Wake Me Up When September Ends» - 4:45
«Homecoming» (live) - 9:24
«Hitchin' a Ride» - 2:52


=== AUS CD ===
«Wake Me Up When September Ends» - 4:45
«Give Me Novacaine» (live) - 3:38
«Homecoming» (live) - 9:24


=== Live ===
«Wake Me Up When September Ends» (live) - 5:41


=== 7" ===
Ա կողմ

«Wake Me Up When September Ends» - 4:45Բ կողմ

«Give Me Novacaine» (live) - 3:38


== Հիթ-շքերթներ ==


== Հավաստագրեր ==


== Ծանոթագրություններ ==
Լա Ապարտադա

Լա Ապարտադա (իսպ.՝ La Apartada), քաղաք և մունիցիպալիտետ Կոլումբիայի հյուսիսում ՝ Կորդովա դեպարտամենտում։


== Պատմություն ==
Բնակավայրը, որից քաղաքը հետագայում աճել է, հիմնադրվել է 1957 թվականի հոկտեմբերի 24-ին։ Լա Ապարտադայի մունիցիպալիտետը որպես առանձին վարչական միավոր ստեղծվել է 1997 թվականին։


== Աշխարհագրական դիրք ==
Քաղաքը գտնվում է դեպարտամենտի հարավարևելյան մասում, Կարիբյան լեռնաշխարհի սահմաններում, Սան Խորխե գետի արևելքում,  Մոնտերիա քաղաքից մոտ 94 կմ հարավ-արևելք։ Բացարձակ բարձրությունը ծովի մակարդակից 66 մետր է։
Լա Ապարանադայի մունիցիպալիտետը հյուսիսում սահմանակից է Այպելի մունիցիպալիտետին, արևմուտքում ՝ Բուենավիստայի մունիցիպալիտետին, հարավ-արևմուտքում ՝ Մոնթելիբանոյի մունիցիպալիտետին, արևելքում և հարավ-արևելքին՝ Անտոկիայի դեպարտամենտին։ Քաղաքապետարանի տարածքը 270.81 կմ² է։


== Բնակչություն ==
Կոլումբիայի վիճակագրության ազգային վարչական դեպարտամենտի տվյալներով, 2015 թվականին քաղաքի և մունիցիպալիտետի համատեղ բնակչությունը կազմել է 15 204 մարդ։ Մունիցիպալիտետի բնակչության դինամիկան ըստ տարիների. Կաղապար. 
Ըստ 2005 թվականի մարդահամարի տվյալների, տղամարդիկ կազմել են Լա Ապարանադայի բնակչության 49.8% -ը, կանայք` համապատասխանաբար 50.2%: Ռասայականորեն, սպիտակամորթներն ու մետիսները կազմել են քաղաքի բնակչության 77.9% -ը. Հնդկացիները ՝ 21,7%, սևամորթները, մուլատաները՝ 0.4%: Գրագիտության մակարդակը ողջ բնակչության համար կազմել է 76.9%:


== Տնտեսություն ==
Լա Ապարտադայի տնտեսությունը հիմնված է գյուղատնտեսության վրա։
Մունիցիպալիտետի և քաղաքային ձեռնարկությունների ընդհանուր թվի 54,5% -ը առևտրային ձեռնարկություններ են, 34.9% -ը `սպասարկման ձեռնարկություններ, 7,6% -ը` արդյունաբերական ձեռնարկություններ, 3% -ը `տնտեսության այլ ոլորտների ձեռնարկություններ։


== Տրանսպորտ ==
Քաղաքը հատվում է 25 համարի մայրուղով (իսպ. ՝ Ruta Nacional 25):


== Ծանոթագրություններ ==
Պերեպիս

Պերեպիսը Երևանի մաթեմատիկական մեքենաների գիտահետազոտական ինստիտուտի արտադրած առաջին սերնդի համակարգիչ էր, որ հիմնված էր էլեկտրոնային լամպերի վրա։ Այն արտադրվել է 1961 թվականին ԽՍՀՄ-ի մարդահամարի նպատակներին ծառայելու համար։


== Աղբյուրներ ==
Աղբյուրակի ջրամբար

Աղբյուրակի ջրամբար, Աղփարայի ջրամբար, Հրազդանի ջրամբար, ջրամբար Հայաստանի Կոտայքի մարզում՝ Հրազդան գետի վրա՝ համանուն քաղաքի տարածքում։ Շահագործման է հանձնվել 1953 թվականին։ Մակերեսը 1,7 կմ² է, ջրատարողությունը՝ 5,6 միլիոն մ³, օգտակարը՝ 4,1 միլիոն մ³։ Սնվում է Հրազդան և Մարմարիկ գետերից։ Աղբյուրակի ջրամբարը մտնում է Սևան-Հրազդան կասկադի մեջ. Արգելի գլխամասային և Արգելի ՀԷԿի կարգավորիչ ջրամբարն է։ Պատվարը քարալիցքային է, երկարությունը՝ 117 մ, առավելագույն բարձրությունը՝ 14,5 մ։ Ձմռանը սառցակալում է։


== Պատկերասրահ ==


== Ծանոթագրություններ ==
Սադիխ Դադաշև

Սադիխ Ալեքպեր օղլի Դադաշև (ադրբ.՝ Sadıq Ələkbər oğlu Dadaşov, ապրիլի 2 (15), 1905, Բաքու, Բաքվի նահանգ, Ռուսական կայսրություն - դեկտեմբերի 24, 1946(1946-12-24), Մոսկվա, ԽՍՀՄ), ադրբեջանցի խորհրդային ճարտարապետ և ճարտարապետության պատմաբան։ Ադրբեջանցի ՍՍՏ ԳԱ ակադեմիկոս (1945), Ադրբեջանցի ԽՍՀ արվեստի վաստակավոր գործիչ գործիչ (1940)։ 
1929 թվականին Բաքվում ավարտել է Ադրբեջանի պոլիտեխնիկական ինստուտը։ Ստեղծագործել է Մ․ Ա․ Հուսեյնովի հետ։ Ճարտարական աշխատանքներից են՝ «Նիզամի» կինոթատրոնը (1934), կոնսերվատորիան (1937-1939), սննդի արդյունաբերության մինիստրության (1937-1939), Ադրբեջանի կոմկուսի ԿԿ-ի (1938-1941) շենքերը, Նիզամու անվ․ թանգարանը (1930-1940 ական թվականները, բոլորն էլ՝ Բաքվում), ԽՍՀՄ ԱԽՍՀ տաղավարը (1939) Մոսկվայում ( պետական մրցանակ, 1941)։
Ստեպանո-Կրինկա

Ստեպանո-Կրինկա (ուկրաիներեն՝ Степано-Кринка), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Ստեպանո-Կրինկա գյուղում բնակվում էր 951 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալտկյուլա (գյուղ, Պադիսե շրջան)

Անվան այլ կիրառումների համար տե՛ս՝ ԱլտկյուլաԱլտկյուլա (էստ․՝ Altküla), գյուղ Էստոնիայի Հարյումաա նահանգի Պադիսե շրջանում։
2011 թվականի տվյալներով գյուղում բնակվում էր 38 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էկլեսի

Էկլեսի, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Էֆքերե

Էֆքերե, Էվքերե, գյուղ Թուրքիայում, Կեսարիայի վիլայեթում, Կեսարիայից մոտ 12 կմ հեռավորության վրա։ 
XX դ. սկզբին ուներ 500 տուն, որից 450-ը՝ հայ (խոսում էին թրքախառն հայերենով)։ Զբաղվում էին երկրագործությամբ, անասնապահությամբ, առևտրով, արհեստներով և մետաղագործությամբ։ Գյուղում կար շուկա՝ 20–30 խանութներով։ Հայերն ունեին եկեղեցի (Ս. Ստեփանոս) և Թորգոմյան–Ագապյան երկսեռ վարժարան՝ 170 աշակերտով։ Կային նաև մատուռներ (Ս. Գևորգ, Ս. Սարգիս և Ս. Եղիա)։ Հայերը տեղահանվել են 1915-ի Մեծ եղեռնի ժամանակ։
Պանի ֆլեյտան (նկար, Պիկասո)

«Պանի ֆլեյտան» (ֆր.՝ La flûte de Pan), Պաբլո Պիկասոյի նկարը, որը վրձնվել է 1923 թվականին` նեոկլասիցիզմի շրջանում։ Գտնվում է Փարիզի Պիկասոյի թանգարանում։ Չափսերն են՝ 205 × 174 սմ։
1923 թվականին Պիկասոն կնոջ՝ Օլգայի և իրենց փոքր որդու՝ Պաուլի հետ ամառն անցկացրել են [[Անթիբ]ում՝ Ֆրանսիայի Լազուր ափում, որտեղ նկարիչը ստեղծել է իր մոնումենտալ ստեղծագորխությունը  «Պանի ֆլեյտան», նաև արել է լողորդների մի քանի էտյուդներ։
Քարե պատերի և միջերկրածովյա լողափերի՝ վառ արևով լցված ֆոնի վրա Պիկասոն պատկերել է երկու գրեթե մերկ երիտասարդի՝ դասական կեցվածքով։ Նրանցից մեկը նստած է քարին՝ նվագելով Պանի ֆլեյտան, մյուսը կանգնած է՝ խորասուզված մտահոգության մեջ և լսում է կախարդական հնչյունները։ Նրանց արևառ մարմինները նման են հոմերոսյան արձաններին, թվում են լրիվ անշարժ և հակադրվում են վառ կապույտ ֆոնին։ Միջերկրածովյան մթնոլորտը և պարզեցված ձևերը հիշեցնում են Հին Հունաստանի առասպելների մասին, որոնք Պիկասոյի համար դարձել են ոգեշնչման հնարավոր աղբյուր։
Նկարը Պիկասոյի հիմնական հավաքածուի մեջ է մտել 1979 թվականին՝ ի թիվս նկարչի այլ ստեղծագործությունների, նրա ժառանգների կողմից ժառանգության հարկի վճարման հաշվին։


== Ծանոթագրություններ ==
Գրոհ (ամսագիր)

Անվան այլ կիրառումների համար տե՛ս՝ Գրոհ (այլ կիրառումներ)«Գրոհ», խորհրդային շրջանի հասարակական, քաղաքական, գրական պատկերազարդ ամսագիր։ Վրաստանի կոմկուսի ԿԿ-ի, Թիֆլիսի կոմիտեի․ Կենտգործկոմի ու պրոֆխորհրդի օրգան։ Հրատարակվել է 1928—33 թվականներին, Թիֆլիսում (1928—31 թվականներին՝ «Պրոլետար»)։ Խմբագիրներ՝ Վ․ Գրիգորյան, Վ․ Ատրյան, Ս․ Վարդանյան։ 
Լուսաբանել է Անդրկովկասի քաղաքական, տնտեսական և մշակութայիև առօրյան։ Անդրադարձել է առաջին հնգամյակի խնդիրներին՝ էլեկտրիֆիկացման, գյուղատնտեսության արդյունավետության բարձրացման, ոռոգելի հողերի ավելացման, արդյունաբերական ձեռնարկությունները նորագույն սարքավորումներով համալրելու հարցերին, պրոպագանդել գիտատեխնիկական նվաճումները։ 
Լայն տեղ է հատկացրել գրականությանը ու արվեստին, տպագրել Վ․ Փափազյանին, Ա․ Ոսկանյանին, Վ․ Աճեմյանին և ուրիշևերին նվիրված հոդվածներ։ «Գրոհ» ամսագրին աշխատակցել են Դերենիկ Դեմիրճյանը, Եղիշե Չարենցը, Գուրգեն Մահարին, Վահրամ Ալազանը, Վաղարշակ Նորենցը, Մկրտիչ Արմենը և ուրիշներ։
Վիլյանուևա դե լոս Կաստիլյեխոս

Վիլյանուևա դե լոս Կաստիլյեխոս (իսպ․՝ Villanueva de los Castillejos)։ Բնակչության շրջան և մունիցիպալիտետ Իսպանիայում։ Մտնում է Ուելվա պրովինցիայի Անդալուսիա ինքնավար համայնքի կազմի մեջ։ Մունիցիպալիտետը գտնվում է Անդեվալո շրջանի կազմում։ Տարածքը զբաղեցնում է 264 կմ²։ Հեռավորությունը պրովինցիայի վարչական կենտրոնից՝ 47 կմ։


== Բնակչություն ==


== Ծանոթագրություններ ==


== Արտաքին հղումներ ==
Villanueva de los Castillejos Archived 2007-09-30 at the Wayback Machine.
Ես ուզում եմ ապրել

Ես ուզում եմ ապրել (անգլ.՝ I Want to Live!), ամերիկյան կենսագրական ֆիլմ, որն պատմում է հանցագործ Բարբարա Գրեհեմի (1923-1955) 1958 թվականի ազատ արձակման մասին, ֆիլմի ռեժիսորը Ռոբերտ Ուայզն է։ Գլխավոր դերում Սյուզան Հեյվորդն է։ Ֆիլմի համաշխարհային պրեմիերան տեղի է ունեցել 1958 թվականի նոյեմբերի 18-ին։ Ֆիլմը ստացել է 6 անվանակարգ «Օսկար-1959»-ի ժամանակ, և դրանցից մեկը շահել է որպես «Լավագույն դերասանուհի» (Սյուզան Հեյվորդ)։


== Սյուժե ==
Բարբարա Գրեհեմ՝ հանցագործ հեղինակություն ունեցող կին։ Մի անգամ նրա ծանոթներից երկու հանցագործ տղամարդ սպանում են տարեց կնոջ, ինչի համար շուտով նրանք ձերբակալվում են ոստիկանության կողմից։ Նրանք սկսում են մտածել, որ Բարբարան նպաստել է նրանց ձերբակալությանը, և նրանք սպանության մեջ մեղադրում են Բարբարային՝ որպես վրեժ։


== Դերերում ==
Սյուզան Հեյվորդ որպես Բարբարա Գրեհեմ
Սայմոն Օկլենդը որպես Էդվարդ Մոնտգոմերի «Էդ»
Վիրջինյա Վինսենթ
Թեոդոր Բիկել
Դաբս Գրիր
Ջորջ Պուտման


== Ծանոթագրություններ ==


== Արտաքին հղումներ ==
I Want to Live!(անգլ.) ֆիլմը Internet Movie Database կայքում
«I Want to Live!»(անգլ.) ֆիլմը Allmovie կայքում:
Կաղապար:Tcmdb title
I Want to Live! film trailer ՅուԹյուբում
Ուզմիցա

Ուզմիցա (ռուս.՝ Узьмица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Նիշմա գետի աջ ափում՝ 15 կմ հեռավորության վրա։ Գետի երկարությունը 13 կմ է։ Գետաբերանը գտնվում է Չիժովո գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005764
Հիդրոլոգիական ուսումնասիրությունների կոդը - 103000576
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չուվաշ-Կարամալի

Չուվաշ-Կարամալի (ռուս.՝ Чуваш-Карамалы, բաշկիրերեն՝ Сыуаш-Ҡарамалы), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 905 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարսա

Անվան այլ կիրառումների համար տե՛ս՝ Մարսա (այլ կիրառումներ)Մարսա (մալթ.՝ Marsa / Il-Marsa), նավահանգստային քաղաք Մալթայի Մեծ նավակայանի ափին։ «Մարսա» անվանումը արաբերենից թարգմանաբար նշանակում է «նավահանգիստ»։


== Առևտրա-տնտեսական հիմնարկություններ ==
Մարսայում է գտնվում Մալթայի ամենամեծ և ամենակարևոր նավաշինարանը։ Այստեղ է նաև գտնվում երկու էլեկտրակայաններից մեկը, որն ապահովում է էներգիայով Մալթայի կղզեխմբի մեծ մասը։ Քաղաքում դեռ գործում է Մարսայի ձիարշավարանը, կիլոմետրանոց վազքուղի, որը կառուցվել է 1869 թվականին։


== Մանկական Եվրատեսիլ 2014 ==

Մալթայի «Մալթա Շիպբիլդինգ» նավաշինարանը ընտրվեց որպես Մանկական Եվրատեսիլ 2014-ի իրականացման վայր։


== Քույր քաղաքներ ==
 Բրիջոուաթեր


== Տես նաև ==
Մալթայի վարչական բաժանում


== Ծանոթագրություններ ==
Բոուենի հիվանդություն

Բոուենի հիվանդությունը մաշկի հազվադեպ հանդիպող հիվանդություն է։ Առաջին անգամ նկարագրվել է 1912 թվականին՝ ամերիկացի մաշկաբան Ջոն Թեմփլոն Բոուենի կողմից, իսկ 1914 թվականին անվանվել է նրա պատվին։


== Էթիոլոգիա, պատոգենես, կլինիկական պատկեր ==
Հիվանդությունը հանդիպում է մեծ տարիքով մարդկանց մոտ՝ հիմնականում կանանց։ Այն գոյանում է իրանի, վերին վերջույթների և շեքի վրա։ Հիվանդության առաջացումը կախված է մաշկի վնասվածքների, ուլտրամանուշակագույն ճառագայթման, ինչպես նաև մկնդեղ պարունակող իրերի հետ շփման հետ։
Հիվանդության ժամանակ առաջանում են կարմիր բծեր կամ էլ անկանոն կերպով բազմցող կլորաձև թեփոտում։ Այդ թեփոտումներն առաջանում են կարմիր պզուկների և հանգույցների միախառնումից։ Սպիտակ և դեղին թեփերը հեշտ են հեռացվում։ Թեփը հստակորեն առանձնացված է շրջակա մաշկից և աստիճանաբար աճելով հասնում է մաշկի բարձրությանը։ Աստիճանաբար գործընթացը տարածվում է ամբողջ վերնամաշկի վրա։ Ժամանակի ընթացքում դա վերափոխվում է տափակ-բջջային քաղցկեղի, որը հայնտաբերվել է հենց Բոուենի մոտ։
Ախտորոշման ժամանակ այն պետք է տարբերել պսորիազից, ակտինիկյան կերատոզից և բազալիոամայից։


== Բուժում ==
Բոուենի հիվանդությունը բուժում են կրիոթերապիայով և ճառագայթումով։


== Արտաքին հղումներ ==
Photo
Histological slide Archived 2008-03-11 at the Wayback Machine.
Bowen's disease, pakmedinet.com
Խորինսկ

Խորինսկ (ռուս.՝ Хоринск, բուրյաթերեն՝ Хори), գյուղ Ռուսաստանի, Բուրյաթիա հանրապետության Խորինսկի շրջանի կազմում։
Բնակչությունը 2010 թվականին գրանցված տվյալներով կազմում էր 8241 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դմիտրովո (գյուղ, Սիչովսկի շրջան)

Անվան այլ կիրառումների համար տե՛ս՝ ԴմիտրովոԴմիտրովո (ռուս.՝ Дмитрово), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմել է 56 մարդ։
Գտնվում է շրջանի հյուսիսարևելյան մասում, Սիչյովկայից 19 կմ հարավ-արևելք, P134 «Հին Սմոլենսկայա ճանապարհ» մայրուղուց 16 կմ արևելք Սմոլենսկ - Դորոգոբուժ - Վյազմա - Զուբցով, Կասնյա գետի ափին։ Գյուղից 13 կմ դեպի արևմուտք Վյազմա-Ռժև գծի վրա գտնվում է Վազուզա երկաթուղային կայարանը։ Գյուղում կա փոստի բաժանմունք։


== Պատմություն ==
Հայրենական մեծ պատերազմի ժամանակ՝ 1941 թվականի հոկտեմբերին, գյուղը գրավել են նացիստական զորքերը, ազատագրվել է 1943 թվականի մարտին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պորոշկինո

Պորոշկինո (ռուս.՝ Порошкино), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 402 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոքր Չաիլուր

Փոքր Չաիլուր (վրաց.՝ პატარა ჩაილური), գյուղ Վրաստանում։ Գտնվում է Կախեթի մարզի Սագարեջոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 890 մարդ։


== Տարածք ==
Կենտրոնի բարձրությունը 750 մետր է։


== Աղբյուրներ ==
Վրացական սովետական հանրագիտարան


== Ծանոթագրություններ ==